14 14 MOKAULENGWE BRANHAM ditlhapi ko ntleng ga me, mme ke ne ke tshwanetse go gela metsi ko sedirisiweng sena sa go apaya whisiki. Jaaka go solofetswe, ija, seo se ne se tshwanetse go nna khupamarama, e ne e le kiletso. Mme nna E ne e le tshotlego e e kalo. Mme ke gakologelwa ke tla go bapa foo ka monwana o o golafetseng, mme ke ne ke na le setlhotlha sa mmidi se bofeletswe ka fa tlase ga monwana wa me go o dibela mo leroleng. A lo kile lwa dira jalo? Baya fela setlhotlha sa mmidi ka fa tlase ga monwana wa gago jaana a bo o bofelela leloba go o dikologa. Se tshegeletsa monwana wa gago gone ko godimo jaaka tlhogo ya kgadubane go batlile, lo a itse, o tswetse ko godimo. O ne o ka ntsaya ka motlhala gongwe le gongwe ko ke neng ke ile teng, ka setlhotlha sena sa mmidi ka fa tlase ga monwana wa me; kwa ke neng ke tlaa gata teng, lo a itse. Ke ne ke sena ditlhako dipe go di rwala. Jalo re ne re ise re ke re rwale ditlhako, nako tse dingwe sephatlo sa mariga. Fa re ne re dirile, re e ne fela e le se re ka se selang, mongwe a tlaa re abelang. Le diaparo tse mongwe, baaba dikatso ba tlaa di re abelang. 64 Mme ke ne ka ema mo tlase ga setlhare sena, mme ke ne ke ntse foo fela ke gwetla (e ne e le ka Lwetse) ka gore ke ne ke batla go ya go tshwara ditlhapi, ke ne ke tshwanetse go gelellela dibata di le mmalwa ka dikgamelo tse di nnye tsa dimolase, di ka nna fela boleele jo bo kana, sephatlo sa dilitara di le nnê, ka gonne ke ne fela ke le mosimanyana wa dingwaga tse di ka nnang bosupa. Mme ke ne ke di tshela mo bateng e tona mme ke tloge ke boe ke bo ke tsaya dikgamelo tse dingwe tse pedi ke bo ke boa, ke a pompa. Ao ke metsi a re neng re na nao. Mme ba ne ba ile go simolodisa selekanyo sa whisiki eo ya mmidi bosigo joo, banna bana le Ntate, golo kwa ntlong. 65 Mme ke ne ke lela, mme ka tshoganeyetso ke ne ka utlwa sengwe se tsositse modumo jaaka setsuatsue, sengwe se se jaaka sena (jaanong, ke a tshepa ga go gelebetege thata), go ntse go re Whoooossssh, whoooossssh, fela modumo jalo. Sentle, go ne go didimetse mo go boitshegang, mme ke ne ka lebaleba. Mme lo a itse ke eng, setsuatsuenyana, ke a dumela lo di bitsa dikgwanyape tse di nnye? Mo legwetleng la ngwaga di foka go ralala masimo a mmidi, lo a itse, matlhare le jalo jalo, mo letlhabuleng koo, matlhare a ne a fetsa go simolola go fetoga. Mme ke ne ke le mo tlase ga setlhare se setona se se sweu sa mopopelare, ke eme e ka nna sephatlo fa gare ga sefalana le n ntlo. Mme ke ne ka utlwa modumo oo. Mme ke ne ka lebaleba, go ne go didimetse fela jaaka go ntse mo kamoreng ena. Go se letlhare le le fokang golo gope, kgotsa sepe. Mme ke ne ka akanya, Modumo ole o tswa ko kae? Sentle, ke ne ka akanya, Go tshwanetse go le kgakala go tlogeng fano. Mosimanyana fela. Mme o ne wa oketsega go feta wa ba wa oketsega go feta. 66 Ke ne ka tsholetsa dikgamelonyana tsa me ka bo ke gwetla makgetlo a le mmalwa go feta ka bo ke simolola go ya kwa